Праграма форуму прадугледжвала не толькі прэзентацыю і абарону фіналістамі экскурсій па малой радзіме, але і правядзенне адкрытага дыялогу “Экскурсійна-краязнаўчая дзейнасць устаноў адукацыі — патэнцыял стварэння турыстычнага іміджу рэгіёна”. У юных экскурсаводаў была магчымасць абмеркаваць разам з прадстаўнікамі Міністэрства адукацыі, Міністэрства спорту і турызму, Рэспубліканскага цэнтра экалогіі і краязнаўства, Беларускага фонду культуры перспектывы развіцця экскурсійнай дзейнасці ва ўстановах адукацыі, пачуць адказы на хвалюючыя пытанні. Размова атрымалася канструктыўнай і змястоўнай.